
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 194 

~ 22 Σεπτεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

229. Τροποποίηση και συμπλήρωση παρ. 1 του άρ¬ 
θρου 15 του Π. Δ/τος 171/87 «Όργανα που απο¬ 
φασίζουν ή γνωμοδοτούν και ειδικές ρυθμίσεις σε 
θέματα έργων που εκτελούνται από τους Οργανι¬ 
σμούς Τοπικής Αυτοδιοίκησης (ΟΤΑ) και άλλες 


σχετικές διατάξεις». (φ.Α' 84). 1 

230. Τροποποίηση Διατάξεων ΒΔ 671/1969 Περί Ορ¬ 

γανισμού των Τμημάτων Σωμάτων της Σχολής 
Ικάρων. 2 

231. Σύσταση Ειδικής Υπηρεσίας Δημοσίων Εργων 

(ΕΥΔΕ) για τη μελέτη και κατασκευή του έργου 
«Επαναδημιουργία λίμνης Κάρλας» έργο 
9772500 της Σ.Α.Ε. 072/2 και συναφή έργα (ΕΥΔΕ 
ΚΑΡΛΑΣ). 3 

232. Κατάργηση των Ν.Π.Δ.Δ. α) «Κοινωνικός Ξενώ¬ 

νας Ενηλίκων» και β) «Κέντρο Διαμονής Ρέντη Ατ¬ 
τικής». 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Ν. 2703/99. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 229 
Τροποποίηση και συμπλήρωση παρ. 1 του άρθρου 15 του 
Π. Δ/τος 171/87 «Όργανα που αποφασίζουν ή γνωμο¬ 
δοτούν και ειδικές ρυθμίσεις σε θέματα έργων που 
εκτελούνται από τους Οργανισμούς Τοπικής Αυτοδι¬ 
οίκησης (ΟΤΑ) και άλλες σχετικές διατάξεις». (φ.Α' 
84). 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 παρ. 3 του νόμου 
1418/1984 (φ.Α' 23), όπως αυτές ισχύουν. 

2. Τις διατάξεις του άρθρου 23 παρ.1 του Ν. 1558/1985 
«Κυβέρνηση και κυβερνητικά όργανα» (φ.Α' 137), σε συν¬ 


δυασμό με τις διατάξεις του Π.Δ. 373/1995 «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του» (φ.Α' 201). 

3. Τις διατάξεις του άρθρου 29 Α'του Ν. 1558/1985 (φ.Α' 
137), το οποίο προστέθηκε με το άρθρο 27 του Ν. 
2081/1992 (φ. ΑΊ54) και αντικαταστάθηκε με το άρθρο 1 
του Ν. 2469/1997 (φ.Α'38). 

4. Την αρ. 8211/8.3.1999 κοινή απόφαση του Πρωθυ¬ 
πουργού και της Υπουργού Εσωτερικών Δημόσιας Διοί¬ 
κησης και Αποκέντρωσης για την ανάθεση αρμοδιοτήτων 
Υπουργού Εσωτερικών Δημόσιας Διοίκησης και Αποκέ¬ 
ντρωσης στον Υφυπουργό Εσωτερικών Δημόσιας Διοίκη¬ 
σης και Αποκέντρωσης Γεώργιο Φλωρίδη (φ.Β' 198). 

5. Από τις διατάξεις του διατάγματος αυτού δεν προκα- 
λείται δαπάνη εις βάρος του κρατικού προϋπολογισμού 
ούτε εις βάρος του προϋπολογισμού των αναφερομένων 
στο άρθρο 1 του Π.Δ. 171/1987 φορέων. 

6. Την με αριθ. 334/1999 γνωμοδότηση του Συμβουλίου 
της Επικράτειας με πρόταση του Υπουργού Οικονομικών, 
του Υπουργού Περιβάλλοντος Χωροταξίας και Δημοσίων 
Έργων και του Υφυπουργού Εσωτερικών Δημόσιας Διοί¬ 
κησης και Αποκέντρωσης, αποφασίζουμε: 

Άρθρο 1 

Η παράγραφος 1 του άρθρου 15 του Π.Δ. 171/87 αντι¬ 
καθίσταται ως εξής: 

«1. Για μικρά έργα ή εργασίες συντήρησης, που η δα¬ 
πάνη του καθενός από αυτά δεν υπερβαίνει τα δύο εκα¬ 
τομμύρια (2.000.000) δραχμές, η με αυτεπιστασία εκτέ¬ 
λεση και η ανάθεση με διαγωνισμό ή χωρίς διαγωνισμό γί¬ 
νεται με βάση την προϋπολογιζομένη δαπάνη, την 
περιγραφή του έργου και τα τυχόν λοιπά στοιχεία που πε- 
ριέχονται στη σχετική απόφαση του κοινοτικού συμβου¬ 
λίου ή της δημαρχιακής επιτροπής. Τα στοιχεία αυτά της 
απόφασης αποτελούν τη σχετική μελέτη που προβλέπε- 
ται στην παράγραφο 3 του άρθρου 4 του Ν. 1418/1984. 

Στις ανωτέρω περιπτώσεις η δημαρχιακή επιτροπή ή το 
κοινοπκό συμβούλιο αποφασίζει γιατοντρόπο εκτέλεσης 
του έργου και εάν μεν πρόκειται για εκτέλεση με διαγωνι¬ 
σμό για τους όρους αυτού, εάν δε πρόκειται για εκτέλεση 
με απευθείας ανάθεση, για τον συγκεκριμένο ανάδοχο 
και τους όρους ανάθεσης. 

Ειδικότερα, προκειμένου για την εκτέλεση των παρα- 

πάνω έργων με αυτεπιστασία από τον δήμαρχο ή τον πρό¬ 
εδρο της κοινότητας, η απόφαση λαμβάνεται από τη δη¬ 
μαρχιακή επιτροπή ή το κοινοτικό συμβούλιο με την επι¬ 
φύλαξη των διατάξεων των παραγράφων 2 και 3 του άρ¬ 
θρου 111 του Π.Δ. 410/1995 εφόσον συμφωνεί ο 
δήμαρχος ή ο πρόεδρος της κοινότητας.» 

Άρθρο 2 

Κάλυψη δαπάνης - τελικές και μεταβατικές διατάξεις 

1. Η ισχύς του παρόντος αρχίζει τριάντα (30) ημέρες 
από τη δημοσίευσή του στην Εφημερίδα της Κυβερνήσε- 
ως. 

2. Έργα που δημοπρατήθηκαν ή θα δημοπρατηθούν 
πριν από την ημερομηνία ενάρξεως ισχύος του παρόντος 
διατάγματος καθώς και τα έργα για τα οποία η απόφαση 
του αρμοδίου οργάνου για την απευθείας ανάθεση ή την 
με αυτεπιστασία εκτέλεσή τους έχει ληφθεί η θα ληφθεί 
πριν από την ανωτέρω ημερομηνία εξακολουθούν, μέχρι 
την πλήρη εκκαθάριση των εξ αυτών σχέσεων, να διέπο- 
νται από τις προ'ίσχύουσες διατάξεις. 

3. Στους Υπουργούς Εσωτερικών, Δημόσιας Διοίκησης 
και Αποκέντρωσης και Περιβάλλοντος, Χωροταξίας και 
Δημοσίων Εργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 13 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓ. ΦΛΩΡΙΔΗΣ ΓΙΑΝ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 230 
Τροποποίηση Διατάξεων ΒΔ 671/1969 Περί Οργανισμού 
των Τμημάτων Σωμάτων της Σχολής Ικάρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τη διάταξη του άρθρου 1 παρ. 5 του Ν.Δ. 62/1968 
(ΦΕΚ Α' 303) όπως η διάταξη αυτή αντικαταστάθηκε από 
τη διάταξη του άρθρου 1 του Ν. 668/1977 (ΦΕΚ Α' 233). 

β. Τη διάταξη του άρθρου 29Ατου Ν. 1558/1985 (ΦΕΚ Α' 
137) όπως προστέθηκε με το άρθρο 27 του Ν. 2081/1992 
(ΦΕΚ Α' 154) και αντικαταστάθηκε από το άρθρο 1 παρ. 2α 
του Ν. 2469/1997 (ΦΕΚΑ'38). 

γ. Την υπ’ αριθμ. 97/4.5.99 γνωμοδότηση του Ανώτατου 
Αεροπορικού Συμβουλίου. 

δ. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

ε. Την 324/1999 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Εθνικής Άμυ¬ 
νας, αποφασίζουμε: 

Άρθρο 1 

Το εδάφιο 3 της παραγράφου 1 του άρθρου 7 του ΒΔ 
671/69 (ΦΕΚ Α' 209) αντικαθίσταται ως εξής: 


«Οι Δευτεροετείς και Τριτοετείς επαναλαμβάνουν εξ 
αρχής το ίδιο έτος εντασσόμενοι στο Τμήμα των Ελε¬ 
γκτών Αεράμυνας. Η εκπαίδευση αυτών στο Τμήμα Ιπτα¬ 
μένων διακόπτεται μέχρι πέρατος του τρέχοντος Ακαδη¬ 
μαϊκού έτους και αντ’ αυτής παρακολουθούν ειδικό εκ¬ 
παιδευτικό πρόγραμμα». 

Άρθρο 2 

Η ισχύς του παρόντος Π.Δ. αρχίζει από την ημερομηνία 
της δημοσιεύσεώς του στην Εφημερίδα της Κυβερνήσε- 
ως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 7 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-♦- 

( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 231 
Σύσταση Ειδικής Υπηρεσίας Δημοσίων Εργων (ΕΥΔΕ) για 

τη μελέτη και κατασκευή του έργου «Επαναδημιουρ- 

γία λίμνης Κάρλας» έργο 9772500 της Σ.Α.Ε. 072/2 και 

συναφή έργα (ΕΥΔΕ ΚΑΡΛΑΣ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 (ΦΕΚ Α' 
245/1977), όπως αυτές τροποποιήθηκαν και συμπληρώ¬ 
θηκαν με το άρθρο 23του Ν. 1418/1984 (ΦΕΚ Α' 23). 

2. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 (ΦΕΚ 
Α' 154) και τροποποιήθηκε με το άρθρο 1 παρ. 2α του Ν. 
2469/1997 (ΦΕΚΑ'38). 

3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 Ν. 
2229/1994 (ΦΕΚ Α'138). 

4. Τη γνωμοδότηση αριθμ. 318/1999 του Συμβουλίου 
της Επικράτειας μετά από πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. Συνιστάται προσωρινά Ειδική Υπηρεσία Δημοσίων 
Έργων με τίτλο «Ειδική Υπηρεσία Δημοσίων Έργων μελέ¬ 
της και κατασκευής του έργου Επαναδημιουργίας λίμνης 
Κάρλας» έργο 9772500 της Σ.Α.Ε. 072/2 και συναφή έργα 
(ΕΥΔΕ ΚΑΡΛΑΣ), με αρμοδιότητα την εποπτεία, την επί¬ 
βλεψη και τον άμεσο έλεγχο της μελέτης και κατασκευής 
των έργων «Επαναδημιουργία λίμνης Κάρλας». 

2. Η Υπηρεσία αυτή ασκεί όλες τις αρμοδιότητες της Δι- 
ευθύνουσας Υπηρεσίας σύμφωνα με τις διατάξεις που 
ισχύουν για τη μελέτη και κατασκευή των Δημοσίων Έρ¬ 
γων. Οι αρμοδιότητες της Προϊσταμένης Αρχής, σύμφω¬ 
να με τις διατάξεις για την εκτέλεση των Δημοσίων Έρ¬ 
γων, ασκούνται από την Κεντρική Υπηρεσία της Γενικής 
Γραμματείας Δημοσίων Έργων (Γ.Γ.Δ.Ε.) του ΥΠΕΧΩΔΕ 
που στη συγκεκριμένη περίπτωση είναι η Δ/νση Εγγειο¬ 
βελτιωτικών Έργων (Δ7). Ο Προϊστάμενος της Κεντρικής 

αυτής Υπηρεσίας εισηγείται τα θέματα μελετών και έρ¬ 
γων της ΕΥΔΕ στα αρμόδια Συμβούλια και Επιτροπές της 
ΓΓΔΕ στα οποία συμμετέχει σύμφωνα με τις διατάξεις 
που ρυθμίζουν τη σύνθεση και λειτουργία τους. 

3. Έδρα της ανωτέρω ΕΥΔΕ ορίζεται η Λάρισα και η 
διάρκεια λειτουργίας της ορίζεται πενταετής. 

Άρθρο 2 

Για την άσκηση των αρμοδιοτήτων της Διευθύνουσας 
Υπηρεσίας συνιστώνται τα εξής Τμήματα: 

α. Τμήμα Μελετών και Κατασκευών με αρμοδιότητα για 
κάθε θέμα που αφορά τη μελέτη και την κατασκευή των 
έργων της ΕΥΔΕ. 

β. Τμήμα Διοικητικού - Οικονομικού με αρμοδιότητα για 
όλα τα διοικητικά και οικονομικά θέματα της Υπηρεσίας. 

Άρθρο 3 

1. Της ΕΥΔΕ και του Τμήματος Μελετών και Κατασκευ¬ 
ών προίστανται υπάλληλοι ΠΕ Πολιτικών Μηχανικών και 
Αγρονόμων Τοπογράφων Μηχανικών του δε Τμήματος 
Διοικητικού - Οικονομικού προίσταται υπάλληλος ΠΕ Δι¬ 
οικητικού - Οικονομικού, και ελλείψει τούτου ΔΕ Διοικητι¬ 
κού - Λογιστικού. 

Ο ορισμός των ανωτέρω προϊσταμένων γίνεται με τις 
εκάστοτε ισχύουσες γενικές διατάξεις. 

2. Τον Προϊστάμενο της ΕΥΔΕ απουσιάζοντα η κωλυό¬ 
μενο αναπληρώνει ο Προϊστάμενος του Τμήματος Μελε¬ 
τών και Κατασκευών. 

Άρθρο 4 

1. Οι θέσεις προσωπικού της ΕΥΔΕ καθορίζονται σε δέ¬ 
κα εννέα (19) υπαλλήλους και κατανέμονται κατά κατηγο¬ 


ρία και κλάδο ως εξής: 

α) ΚΑΤΗΓΟΡΙΑΣ ΠΕ ΘΕΣΕΙΣ 

Πολιτικών Μηχανικών 3 

Αρχιτεκτόνων Μηχανικών 1 

Μηχανολόγων - Ηλεκτρολόγων Μηχανικών 1 

Αγρονόμων Τοπογράφων Μηχανικών 2 

Μηχανικών Γεωλογίας Γεωτεχνικής 1 

Διοικητικού Οικονομικού 1 

Γεωλόγων 1 

β) ΚΑΤΗΓΟΡΙΑΣ ΤΕ 

Τεχνολογικών Εφαρμογών 2 

γ) ΚΑΤΗΓΟΡΙΑΣ ΔΕ 

Προσωπικού Η/Υ 1 

Διοικητικού Λογιστικού 2 

δ) ΚΑΤΗΓΟΡΙΑΣ ΥΕ 

Βοηθητικού Προσωπικού (Επιμελητών) 1 

Προσωπικού Καθαριότητας 1 

Οδηγών 2 

ΣΥΝΟΛΟ 19 


2. Η στελέχωση της ΕΥΔΕ γίνεται με μόνιμους ή με σύμ¬ 
βαση υπαλλήλους που υπηρετούν στις Υπηρεσίες της Γε¬ 
νικής Γραμματείας Δημοσίων Έργων, με αποσπάσεις 
υπαλλήλων από άλλους φορείς του Δημοσίου Τομέα που 
σχετίζονται με την κατασκευή ή τη χρήση των έργων, και 
όταν δεν υπάρχουν αντίστοιχες ειδικότητες ή δεν μπορεί 
να διατεθεί προσωπικό αναλογών προσόντων, με ειδικό 
επιστημονικό προσωπικό απαιτουμένων ειδικοτήτων το 
οποίο προσλαμβάνεται σύμφωνα με τις ισχύουσες διατά¬ 
ξεις. 


Άρθρο 5 

Η ισχύς του Διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 9 Σεπτεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 232 
Κατάργηση των Ν.Π.Δ.Δ. α) «Κοινωνικός Ξενώνας Ενηλί¬ 
κων» και β) «Κέντρο Διαμονής Ρέντη Αττικής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 του Ν. 2082/92 «Περί 
αναδιοργάνωσης της Κοινωνικής Πρόνοιας και καθιέρω¬ 
σης νέων θεσμών Κοινωνικής Προστασίας» (ΦΕΚ 158/92 
Α'). 

2. Το άρθρο 29Ατου Ν. 1558/85, όπως προσετέθη με το 
άρθρο 27 του Ν. 2081/92 (ΦΕΚ 154/92 Α') και τροποποιή¬ 
θηκε με την παρ. 2α του άρθρου 1 του Ν. 2469/97 (ΦΕΚ 
38/97 Α'). 

3. Την απόφαση 1107147/1239/96 του Πρωθυπουργού 
και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών» (ΦΕΚ 922/96 Β'). 

4. Την απόφαση ΔΙΔΚ/Φ. 1/8211/8.3.99 του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημ. Διοίκησης και Αποκέντρω¬ 
σης στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (ΦΕΚ 198τ.Β'). 

5. Την από 31.10.97 απόφαση του Υπουργικού Συμβου¬ 
λίου. 

6. Το γεγονός ότι από τις διατάξεις του παρόντος, δεν 
προκαλείται δαπάνη σε βάρος του Κρατικού Προϋπολο¬ 
γισμού. 

7. Την αριθ. 9/1999 γνωμοδότηση του Συμβουλίου της 
Επικράτειας με πρόταση του Υπουργού Υγείας και Πρό¬ 
νοιας και των Υφυπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών, αποφασίζου¬ 
με: 

Άρθρο 1 

Τα Νομικά Πρόσωπα Δημοσίου Δικαίου «Κοινωνικός Ξε¬ 
νώνας Ενηλίκων» και «Κέντρο Προσωρινής Διαμονής Ρέ¬ 
ντη Αττικής» που έχουν συσταθεί: 

α. Με το Π. Δ/γμα 550/88 (ΦΕΚ 258/98 Α') «Αντικατά¬ 
σταση του Π. Δ/τος 583/84 «Σύσταση Κοινωνικού Ξενώνα 
Ενηλίκων» (ΦΕΚ 209/84 τ.Α'). 

β. Με το Π. Δ/γμα 28/85 (Φ.10Α) «Περί συστάσεως του 
Κέντρου Προσωρινής διαμονής Ρέντη Αττικής» καταρ- 

γούνται από τη δημοσίευση του παρόντος Προεδρικού 
Διατάγματος. 

Άρθρο 2 

Τα περιουσιακά στοιχεία (κινητή και ακίνητη περιουσία) 
των καταργουμένων Ν.Π.Δ.Δ. μεταφέρονται στο Υπουρ¬ 
γείο Υγείας και Πρόνοιας και αποτελούν περιουσία του 
Υπουργείου Υγείας και Πρόνοιας, το οποίο καθίσταται αυ¬ 
τοδικαίως φορέας όλων των δικαιωμάτων και υποχρεώ¬ 
σεων τους. 

Άρθρο 3 

Οι δαπάνες λειτουργίας - μισθοδοσίας των καταργου- 
μένων Ν.Π.Δ.Δ., μέχρι της οριστικής εκκαθάρισης, θα βα¬ 
ρύνουν τον προϋπολογισμό του Ν.Π.Δ.Δ. Κοινωνικού Ξε¬ 
νώνα Καρέα Αττικής. Οι εγκεκριμένες πιστώσεις των κα- 
ταργηθέντων Ν.Π.Δ.Δ. μεταφέρονται στον αντίστοιχο 
κωδικό του προϋπολογισμού του Κοινωνικού Ξενώνα Κα¬ 
ρέα Αττικής. 

Άρθρο 4 

Οι θέσεις του προσωπικού που υπηρετεί στα καταρ- 
γούμενα Ν.Π.Δ.Δ., μεταφέρονται στο Ν.Π.Δ.Δ. «Κοινωνι¬ 
κός Ξενώνας Καρέα Αττικής» σε κενές οργανικές ή συνι- 
στώμενες προσωποπαγείς θέσεις. Μέχρι να ολοκληρωθεί 
η τροποποίηση του Οργανισμού του Κοινωνικού Ξενώνα 
Καρέα Αττικής και γίνει η ένταξη του προσωπικού στις θέ¬ 
σεις που προβλέπονται από αυτόν το προσωπικό εξακο¬ 
λουθεί να διέπεται από τις διατάξεις που ισχύουν κατά το 
χρόνο δημοσίευσης του παρόντος. 


Στον Υπουργό Υγείας και Πρόνοιας ανατίθεται η δημο¬ 
σίευση και εκτέλεση του διατάγματος αυτού. 

Αθήνα, 17 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜΟΣΙΑΣ ΥΦΥΠ. ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ.ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 72Α/8.4.99, στο οποίο δημοσιεύθηκε ο Ν. 
2703/99 «Αναπροσαρμογή συντάξεων συνταξιούχων με¬ 
λώνΔ.Ε.Π. των Α.Ε.Ι., Ε.Π. των Τ.Ε.Ι., γιατρών Ε.Σ.Υ. και δι¬ 
πλωματικών υπαλλήλων, ρύθμιση συνταξιοδοτικών θεμά¬ 
των και άλλες διατάξεις» επέρχεται η εξής διόρθωση: 

- Στην παρ. 4, του άρθρου 21, του Ν. 2703/ΦΕΚ 
72Α/8.4.99, πέμπτη και έκτη σειρά, η φράση «Οι υποψήφι¬ 
οι πρέπει να είναι πτυχιούχοι ΑΕΙ στο Δημόσιο και με αξιό¬ 
λογη διοικητική εμπειρία...» αντικαθίσταται με την φράση 
«Οι υποψήφιοι πρέπει να είναι πτυχιούχοι ΑΕΙ με αξιόλογη 
διοικητική εμπειρία στο δημόσιο και...», όπως ψηφίστηκε 
από τη Βουλή. 

(Από το Υπουργείο Υγείας και Πρόνοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



